nvidia/miracl-vision huggingface dataset:
शचिन्द्र प्रसाद बोस

सचिन्द्र प्रसाद बोस (बांग्ला: শচীন্দ্র প্রসাদ বসু) (मृत्यू: फ़रवरी 1941) एक स्वतंत्रता सेनानी और श्री सुरेंद्रनाथ बैनर्जी के अनुयायी थे।वे ब्रह्म समाज के उदारवादी नेता, श्री कृष्ण कुमार मित्रा के दामाद थे। वह रिपन कॉलेज, कलकत्ता के चौथे वर्ष के छात्र थे जब 4 नवंबर 1905 को, उन्होंने आरडब्ल्यू बंगाल सरकार के तत्कालीन मुख्य सचिव, आरडबलू काईल द्वारा जारी किए गए परिपत्र के विरोध में परिपत्र-विरोधी सोसाइटी का गठन किया। काईल के उस परिपत्र में बंगाल सरकार के मजिस्ट्रेटों और कलेक्टरों को राजनीती में शामिल छात्रों के खिलाफ बहुत सख्त कदम उठाने के निर्देश दिये गए थे। उन्होंने कहा कि इसके सचिव बने और कृष्ण कुमार मित्रा इसके अध्यक्ष बने। उन्होंने कोलकाता ध्वज नाम से प्रसिद्ध ध्वज को बनाया था और 7 अगस्त 1906 को कलकत्ता के पारसी बागान चौक (ग्रीर पार्क) पर फहराया था। 1908 में, उन्हें गिरफ्तार किया गया और रावलपिंडी जेल भेज दिया गया। बाद में, उन्होंने "व्यवसा ओ वाणिज्य" नाम की एक पत्रिका के संपादक के रूप में काम किया।
अब्बास-मस्तान

अब्बास और मस्तान बर्मावाला दो भाई हैं जो बॉलीवुड में थ्रिलर और ऐक्शन फिल्मों के निर्देशन (डायरेक्शन) के लिए जाने जाते हैं। ये प्रायः अपनी फिल्मों में अक्षय कुमार, बॉबी देओल, अक्षय खन्ना, बिपाशा बसु व करीना कपूर आदि को कास्ट करते हैं। इन दोनों ने बॉलीवुड की कुछ महान फ़िल्में डायरेक्ट की हैं जैसे: खिलाड़ी, बाज़ीगर, सोल्जर, अजनबी, बादशाह, ऐतराज़, हमराज़, 36 चाइना टाउन, रेस और रेस 2. अब्बास और मस्तान बर्मावाला दो भाई हैं जो की मूल रूप से सूरत, गुजरात से आते हैं।इनके भाई हुसैन बर्मावाला प्रसिद्ध गुजरती व हिंदी फिल्मों के एडिटर हैं। इन दोनों ने अपने करियर की शुरुआत गुजराती फिल्मों से की। अब्बास , मस्तान और उनके तीसरे भाई हुसैन (आखिरी नाम बर्मावाला) सूरत से हैं। इनका परिवार फर्नीचर के बिज़नस में है पर अब्बास और मस्तान अपने जीवन में कुछ अलग करना चाहते थे। वे अपने अंकल एस डी कुरा से मिले जो हिंदी फिल्मों में एडिटिंग का काम करते थे। उन्होंने उन्हें सलाह दी की फ़िल्म डायरेक्शन करें से पहले वे फ़िल्म एडिटिंग करें। धीरे धीरे वे सुल्तान अहमद के साथ उनके असिस्टेंट के रूप में जुड़ गए जो एक फ़िल्म गंगा की सौगन्ध (1978) बना रहे थे। इन्होंने गोंविंदभाई पटेल के साथ भी असिस्टेंट के रूप के काम किया। उन्होंने कुछ और फ़िल्में भी कीं पर जब पटेल ने Sajan Tara Sambharana (1985), फ़िल्म करने से माना कर दिया तब इन्हें इस फ़िल्म को डायरेक्ट करने का मौका मिला और ये हिट हो गयी। जब अब्बास-मस्तान का डिरेक्टर के रूप में फ़िल्मी करियर शुरू हुआ तो इन्होंने कुछ गुजरती फ़िल्म बनायीं और फिर हिंदी सिनेमा में उतर गए। पहली हिंदी फ़िल्म जो इन्होंने की वो अग्नीकाल थी जो जीतेन्द्र,राज बब्बर और माधवी के साथ 1990 में की। तब से ये 14 फ़िल्म डायरेक्ट कर चुके हैं। इन्होंने बर्मावाला पार्टनर्स नामक अपना प्रोडिक्शन हाउस भी शुरू किया। ये दोनों हॉलीवुड फिल्मों से प्रोत्साहन (इंस्पिरेशन) लेकर उसमें ग्लैमर जोड़ने के लिए जाने जाते हैं। इसके अतिरिक्त इनकी अधिकतर फिल्मों में हीरो और हेरोइंस का नाम राज और प्रिया होता है।
केदार घाट

कॆदार घाट गंगा किनारे एक बहुत ही रमणीक घाट है। यह घाट विजयानगरम घाट कॆ साथ मॆ है। इसकॆ समीप मॆ चौकी घाट पर शीतल जलधारा निकलती है। यहाँ हररोज शाम को गंगा आरती हॊती है। पंचगंगा नहान का असी घाट के बाद दूसरा नहान का पङाव है। इस घाट पर दक्षिण भारतीयॊ की बहुत भीड़ होती है। दक्षिण भारतीयॊ का महाकुंभ के नहान का विधान है। इस घाट पर बाबा केदार नाथ के साथ-साथ माता पार्वती लिंग स्वरूप में विराजमान हैं । एक पौराणिक कथा के अनुसार राजा मान्धाता नित्य शंकर भगवान की पूजा अर्चना करते एवं दान इत्यादि के उपरान्त भोजन करते थे। एक दिन इनके मन में विचार आया, कि शरीर कमजोर हो रहा है पूजा अर्चना भी ठीक तरह से नहीं हो रहा है, तो आप (केदार नाथ) ही कोई उपाय करें। कुछ समय के उपरान्त राजा मान्धाता मकर संक्रान्ति के दिन शंकर भगवान की पूजा अर्चना के लिये तत्पर होकर पूजन के बाद खिचङी का भोग के दो भाग (शंकर एवं पार्वती )कर दिये, इतने में कोई ब्राम्हण आकर भिक्षा की याचना करने लगा। राजा ब॒।म्हण को भिक्षा देने लिये उसके पिछे गया, आकर क्या देखता है, जो भोग के रूप में खिचङी रखा था, वह एक लिंग रूप में परिवर्तित हो गया है, उसी समय से बाबा केदार नाथ को खिचङिया महादेव भी माना जाता है। जिस समय औरंगजेब काशी के मंदिरों पर हमला कर रहा था, तो बाबा केदार नाथ भी मंदिर भी इससे अछूता नहीं रहा। मंदिर में पहुँच कर उसने नंदी पर तलवार से हमला किया, जिसके निशान आज भी नंदी पर मौजूद है, परन्तु उसी समय मंदिर के भीतर से भौरों के विशाल झुंड ने औरंगजेब को वापस हटने के लिये मजबूर कर दिया। बाद में यही औरंगजेब ने कहा था, कि इस मंदिर में कोई बहुत पहुँचा हुआ फकीर रहता है,और उसने एक पीतल का ढाई मन घंटा दान में दिया,जो आज भी मंदिर के उपरी भाग मे मौजूद है। गौरी-केदारेश्वर मंदिर में पूजार्चन ऐवं मंदिर प्रबंधन का कार्य दक्षिण भारतीय कुमार स्वामी मठ द्वारा किया जाता है। कुमार स्वामी मठ में बाबा केदार नाथ जी के लिऐ नित्य खिचडी भोग के लिऐ बनाये जाते हैं ।देव दीपावली पर घाट पर दीपोत्सव की छटा अद्भुत होती है । बृद्ध यात्रियों के हेतु विजया नगरम् घाट पर स्वचालित कुर्सी की सुबिधा भी है। केदार धाट पर गंगा जी में पक्षियों का दाना जल पर खाते हुऐ नजारा देखते ही बनता है । नये संसद भवन के उद्घाटन की पूर्व संध्या पर आदरणीय प्रधानमंत्री जी द्वारा तमिल संत कुमार स्वामी जी के गौरि केदारेश्वर जी के प्रति अगाध श्रद्धा का उल्लेख किया गया |आने वाले यात्रियों को गंगा में स्नान के लिए तैरने वाले पुल की सुविधा हो गयी है|
तुलसी घाट

तुलसी घाट का पुराना नाम "लोलार्क घाट" था। यह बाद में संत तुलसी दास जी के नाम पर सोलहवीं सदी इसका नाम बदल दिया। भाद्रपद महिने में यहाँ बहुत बड़ा मेला लगता है। संत तुलसी दास जी द्वारा इस घाट पर श्रीकृष्ण लीला का आरम्भ किया गया ,जो अभी तक कायम है। जो कार्तिक कृष्ण पक्ष द्वादशी तिथी से आरम्भ होकर अश्विन शुक्ल पक्ष प्रतिपदा तिथी तक होती है। जिसमे नागनथैया (चार-लखी मेला ) , दशावतार झाकी , रास लीला मशहूर है। काशी नरेश द्वारा नागनथैया में स्वर्ण मुद्रा दी जाती है। इस घाट पर संत तुलसी दास जी द्वारा एक हनुमान जी का मंदिर स्थापित है। यहाँ नियमित रूप से संकट मोचन मंदिर की राम नाम संकृर्तन के बाद कीर्तन करने वाले भक्त गण तुलसी घाट स्थित हनुमान मंदिर में कीर्तन करते है,ऐवं महन्त संकट मोचन( विश्वम्भर नाथ मिश्र ) से प्रसाद ग्रहण करते हैं। तुलसी घाट के गोलेन्द्र पटेल, हिन्दी साहित्य की नई पीढ़ी के प्रमुख स्तम्भों में से एक एवं कवि हैं।
ई-मित्र

ई-मित्र, राजस्थान सरकार की एक महत्वाकांक्षी ई-शासन पहल है, जिसमें सरकार की विभिन्न सेवाओं का लाभ लेने के लिए नागरिकों को सुविधा और पारदर्शिता हेतु राज्य सरकार द्वारा सार्वजनिक-निजी भागीदारी (पीपीपी) मॉडल का उपयोग करके राज्य के सभी 33 जिलों में कार्यान्वित किया जा रहा है। ई-मित्र राजस्थान सरकार ने सरकार के विभिन्न कार्यों का फायदा उठाने के लिए सभी 50 ज़िलों में ऑनलाइन तथा ऑफलाइन कार्य करने के लिए बनाई गयी एक ई-शासन है।  ई-मित्र में मूलनिवास ,जाति प्रमाण पत्र ,जन्म प्रमाण पत्र ,राशन कार्ड भामाशाह कार्ड इत्यादि बनाये तथा सुधारे जाते हैं।  इनके अलावा ई-मित्र से पानी का बिल , बिजली का बिल , मोबाईल तथा टेलिविज़न ऑनलाइन अर्थात् सीधे ही भर सकते हैं।  राजस्थान के प्रत्येक ग्राम पंचायत में ई मित्र संचालित किया जाता है जो राजस्थान सरकार द्वारा लगाया गया है वह सरकारी भवन में संचालित होता हें ई मित्र का संचालक एक छत के निचे सारी सुविधाए उपलब्ध करवाते है यह ई गवर्नेस की महत्त्वपूर्ण कड़ी है जो जनता तक सीधे सरकारी योजनाओ को पंहुचाते है ई-मित्र का प्राथमिक उद्देश्य सभी विभागों से एक छत के नीचे जनता को एक कुशल, पारदर्शी, सुविधाजनक और मैत्रीपूर्ण तरीके से एकीकृत नागरिक सेवाएं प्रदान करना है।नागरिक ई-मित्र या इंटरनेट के माध्यम से विभिन्न सेवाओं का लाभ उठा सकते हैं। ई-मेल अधिसूचना ई-मित्र की सेवाओं का लाभ उठाने के लिए लॉगिन आईडी और पासवर्ड पंजीकरण के समय उपयोगकर्ता द्वारा दिए गए ईमेल पते पर भेजा जाता है। पंजीकरण आईडी: पंजीकरण आईडी प्रत्येक ऐसे नागरिक के लिए एक अद्वितीय पंजीकरण संख्या है जो नेट-आधारित और किओस्क ई-मित्र सर्वर का उपयोग करने के लिए तैयार है। इंटरनेट द्वारा ई-मित्रा के आवेदन के लिए पहली बार किसी भी नागरिक के लिए मेल द्वारा अधिसूचित किया गया। किओस्क में पहली बार पंजीकृत होने पर नागरिक को अवगत कराया गया। किसी भी नागरिक को इंटरनेट (ई-मित्र वेबसाइट) के माध्यम से किसी भी सेवा का लाभ लेने के लिए पंजीकरण आईडी अनिवार्य है। किओस्क में पंजीकरण की आवश्यकता पहली बार किओस्क / इंटरनेट पर ई-मित्रा द्वारा की जाने वाली किसी भी सेवा का लाभ उठाने के लिए, एक नागरिक को पंजीकरण करना होगा। नोट: ई-मित्रा में पंजीकृत हर नागरिक के पास एक अद्वितीय पंजीकरण आईडी है। एक नागरिक द्वारा प्राप्त की जाने वाली प्रत्येक सेवा को एक अद्वितीय टोकन आईडी द्वारा एक्सेस किया जाता है। आधिकारिक जालस्थल
ओल्ड फ़ादर टाइम

फ़ादर टाइम लंदन के लॉर्ड्स क्रिकेट ग्राउंड में स्थित एक वायु दिशासूचक यंत्र है। यह विकट से गिल्लियाँ हटाते हुए फ़ादर टाइम के आकार में है। क्रिकेट के नियमों की धारा 16(3) में कहा गया है कि समय की पुकार के बाद, दोनों विकटों से गिल्लियाँ हटा दी जाएँगी। फ़ादर टाइम इसी नियम का प्रतीक है। यह यंत्र ओल्ड फ़ादर टाइम के नाम से लोकप्रिय है और दूरदर्शन व रेडियो पर अक्सर इसी नाम से जाना जाता है, परंतु इसके आधिकारिक नाम में “ओल्ड” शब्द नहीं है। यंत्र की कुल लम्बाई 6 फ़ीट 6 इन्च (1.98 मी.) है, जिस में फ़ादर टाइम कि आकृति 5 फ़ीट 4 इन्च (1.63 मी.) लम्बी है। मैदान के ग्रैंड स्टैंड के वास्तुकार, सर हर्बर्ट बेकर, ने यह यंत्र 1926 में लॉर्ड्स को दिया था। ओल्ड फ़ादर टाइम की स्थापना सबसे पहले पुराने ग्रैंड स्टैंड के ऊपर की गई थी। दूसरे विश्व युद्ध में ब्लिट्ज़क्रेग के दौरान, यह एक बैराज गुब्बारे के तार रस्सों में फँसकर गिर गया था। युद्ध के बाद इसकी मरम्मत हुई और इसे फिर अपनी पुरानी जगह पर लगा दिया गया। 1992 में इस यंत्र पर बिजली गिरी। ओल्ड फ़ादर टाइम पर बिजली गिरने से हुए नुक़सान की मरम्मत को बच्चों के दूरदर्शन कार्यक्रम ब्लू पीटर पर दिखाया गया था। 1996 में जब ग्रैंड स्टैंड को गिरा कर फिर से बनाया गया तो फ़ादर टाइम को स्थायी रूप से माउंड स्टैंड पर स्थानांतरित कर दिया गया। मार्च 2015 में एक बार फिर यह यंत्र क्षतिग्रस्त हुआ और इसकी मरम्मत हुई। इस बार नुक़सान का कारण थीं तूफ़ान निकलस की तेज़ हवाएँ। 1969 में ओल्ड फ़ादर टाइम ससेक्स और इंग्लैण्ड क्रिकेट खिलाड़ी जॉन स्नो की कविता “लॉर्ड्स टेस्ट” का विषय बना।
कोरल सागर द्वीप समूह

कोरल सागर द्वीप समूह, ऑस्ट्रेलिया का एक क्षेत्र है। इसकी राजधानी विलिस द्वीप है।
सशस्त्र बल विशेष शक्तियां अधिनियम

सशस्त्र बल विशिष्ट शक्ति (विशेष शक्तियाँ) अधिनियम भारतीय संसद द्वारा 11 सितम्बर 1958 को पारित किया गया था। अरुणाचल प्रदेश, असम, मणिपुर, मेघालय, मिजोरम, नगालैण्ड के ‘अशांत क्षेत्रों’ में तैनात सैन्‍य बलों को प्रारम्भ में इस विधि के अन्तर्गत विशेष शक्तियाँ प्राप्त थीं। कश्मीर घाटी में आतंकवादी घटनाओं में बढोतरी होने के बाद जुलाई 1990 में यह विधि सशस्त्र बल (जम्मू एवं कश्मीर) विशेष शक्तियाँ अधिनियम, 1990 के रूप में जम्मू-कश्मीर में भी लागू किया गया। हालाँकि राज्‍य के लद्दाख क्षेत्र को इस विधि की सीमा से बाहर रखा गया।भारत सरकार के गृह मन्त्रालय ने 22 अप्रैल 2018 को मेघालय से इस अधिनियम को हटा लिया। इसकी शुरुआत 1942 के समय हुई थी। भारतीय राष्ट्रीय सेना और जापानी सेना एक साथ मिल्कर पूर्वी बॉर्ड पर हमला करने वाले था। वायसराय लॉर्ड लिनलिथगो को इन अटैक को रोकना था इसलिये उन्होन एक अध्यादेश पास किया, बल विशेष शक्ति अध्यादेश 1942 । 1951 में, नागा नेशनल काउंसिल ने 1952 के प्रथम यहानिर्वाचन का बहिष्कार किया था, जो बाद में सरकारी विद्यालयों और अधिकारियों के बहिष्कार तक बढ़ा दिया गया था। इस स्थिति से निपटने के लिये, असम सरकार ने 1953 में नागा हिल्स में असम मेण्टेनेंस ऑफ़ पब्लिक ऑर्डर (ऑटोनॉमस डिस्ट्रिक्ट) एक्ट लागू किया और विद्रोहियों के विरुद्ध पुलिस कार्रवाई तेज कर दी। जब स्थिति गम्भीर हो गयी, तो असम ने नागा पहाड़ियों में असम राइफ़ल्स को तैनात कर दिया और असम अशान्त क्षेत्र अधिनियम, 1955 को अधिनियमित कर दिया, जिससे क्षेत्र में उग्रवाद का मुकाबला करने के लिये अर्धसैनिक बलों और सशस्त्र राज्य पुलिस को विधिक ढाँचा प्रदान किया गया। किन्तु असम राइफ़ल्स और राज्य सशस्त्र पुलिस नागा विद्रोह को रोक नहीं पाये और विद्रोही नागा राष्ट्रवादी परिषद (एनएनसी) ने 23 मार्च 1956 को एक समानान्तर सरकार " नागालैण्ड की संघीय सरकार " का गठन किया। सशस्त्र बल (असम और मणिपुर) विशेष शक्तियाँ अध्यादेश 1958 को 22 मई 1958 को राष्ट्रपति डॉ॰ राजेन्द्र प्रसाद द्वारा प्रख्यापित किया गया था। इसे 11 सितमृबर 1958 को सशस्त्र बल (असम और मणिपुर) विशेष शक्तियाँ अधिनियम, 1958 द्वारा प्रतिस्थापित किया गया था। सशस्त्र बल (असम और मणिपुर) विशेष शक्तियाँ अधिनियम, 1958 ने केवल राज्यों के राज्यपालों और केन्द्र शासित प्रदेशों के प्रशासकों को सम्बन्धित राज्य या केन्द्र शासित प्रदेश के क्षेत्रों को 'अशान्त' घोषित करने का अधिकार दिया। इस कानून के अंतर्गत सशस्त्र बलों को तलाशी लेने, गिरफ्तार करने व बल प्रयोग करने आदि में सामान्य प्रक्रिया के मुकाबले अधिक स्वतंत्रता है तथा नागरिक संस्थाओं के प्रति जवाबदेही भी कम है। इस कानून का विरोध करने वालों में मणिपुर की कार्यकर्ता इरोम शर्मिला का नाम प्रमुख है। उन्होने इसको हटाने के लिये लगातार १५ वर्षों तक अनशन किया।आजकल इरोम शर्मीला अपने पति के साथ बैंगलोर में रहती हैं।
अधिकतम शक्ति-बिन्दु अनुसरण

अधिकतम शक्ति-बिन्दु अनुसरण (Maximum power point tracking (MPPT)) एक तकनीक है जिसका उपयोग ग्रिड से जुडे पवन टर्बाइनों एवं प्रकाशविद्युतीय सौर प्रणालियों में किया जाता है ताकि इनसे किसी समय अधिक से अधिक विद्युत शक्ति प्राप्त करके ग्रिड को दिया जा सके। प्रकाशविद्युतीय सौर ऊर्जा प्राप्त करके उसे कई प्रकार से उपयोग में लाया जा सकता है। इसमें से सबसे आधारभूत तरीका यह है कि कलेक्टर से प्राप्त वोल्टेज को इन्वर्टर को दिया जाता है जो इसे प्रत्यावर्ती धारा में बदलकर सीधे ग्रिड में डाल देता है। अधिकतम शक्ति बिन्दु अनुसरण की डिजाइन के लिये सोलर सेल का धारा-वोल्टता वैशिष्ट्य (I-V वक्र ; अथवा दूसरे शब्दों में, सोलर सेल का तुल्य परिपथ ) बहुत महत्वपूर्ण है।
राजस्थान महाविद्यालय

विश्वविद्यालय राजस्थान महाविद्यालय (केवल राजस्थान महाविद्यालय) भारतीय राज्य राजस्थान के जयपुर नगर में स्थित एक महाविद्यालय है। यह राजस्थान विश्वविद्यालय के छः घटक महाविद्यालयों में से एक है। महाविद्यालय में स्नातक स्तर के कला संकाय के पाठ्यक्रमों का अध्ययन करवाया जाता है। यह जवाहरलाल नेहरू मार्ग पर स्थित है। इस महाविद्यालय से सम्बद्ध छात्रावास विवेकानन्द छात्रावास है। निर्मल चौधरी
भारतीय खाद्य संरक्षा एवं मानक प्राधिकरण

भारतीय खाद्य संरक्षा एवं मानक प्राधिकरण (अंग्रेज़ी: Food Safety and Standards Authority of India (FSSAI)) की स्थापना खाद्य सुरक्षा तथा मानक अधिनियम, २००६ साल के अन्तर्गत किया गया है।यह प्राधिकरण स्वास्थ्य और परिवार कल्याण मंत्रालय के अंतर्गत आता है। इसका उद्देश्य खाद्य सामग्री के लिये विज्ञान पर आधारित मानकों का निर्माण करना तथा खाद्य पदार्थों के विनिर्माण, भण्डारण, वितरण, विक्री तथा आयात आदि को नियन्त्रित करना है ताकि मानव-उपभोग के लिये सुरक्षित तथा सम्पूर्ण आहार की उपलब्धि सुनिश्चित की जा सके।। FSSAI की अध्यक्षा: रीता तेयोटिया. FSSAI के मुख्य कार्यकारी अधिकारी: पवन कुमार अग्रवाल है। भारतीय खाद्य सुरक्षा एवं मानक प्राधिकरण 4 क्षेत्रों में स्थित है : भारतीय खाद्य सुरक्षा मानक और प्राधिकरण ने इनके लिए मानक निर्धारित किए हैं:
अरबुदा पर्वत

अरबुदा पर्वत महाकाव्य महाभारत में वर्णित एक पर्वत श्रृंखला है। यह पर्वत दक्षिणी राजस्थान , भारत की पहचान है। इस पर्वत पर अर्जुन ने बारह तक तीर्थयात्रा की थी।
अनुप्रस्थ तरंग

अनुप्रस्थ तरंग उस तरंग को कहते हैं जिसके दोलन तरंग संचरण की दिशा के लम्बवत होते हैं। इस दृष्टि से अनुप्रस्थ तरंगें, अनुदैर्घ्य तरंगों से अलग हैं जिनमें तरंग की गति दोलन के दिशा में ही होती है। विद्युतचुम्बकीय तरंगें (जैसे प्रकाश, ऊष्मा आदि) अनुप्रस्थ तरंगे होतीं हैं। यदि एक डोरी लेकर उसके एक सिरे को एक बिन्दु पर बांध दिया जाय, तथा दूसरे सिरे को खींचकर रखते हुए ऊपर-नीचे किया जाय तो इस डोरी में एक अनुप्रस्थ यांत्रिक तरंग स्थापित हो जाती है। इसी प्रकार, ढोलक की तनी हुई झिल्ली पर थाप लगाने से जो तरंग पैदा होती है वह भी अनुप्रस्थ तरंग ही होती है क्योंकि झिल्ली के विभिन्न विन्दुओं का दोलन झिल्ली के तल के लम्बवत होता है जबकि झिल्ली पर स्थापित तरंग झिल्ली के तल की दिशा में गति करती है। गणितीय निरूपण की दृष्टि से अनुप्रस्थ तरंग का सबसे सरल उदाहरण समतल "रैखिक ध्रुवित साइन तरंग" (plane linearly polarized sinusoidal) है। इसमें 'समतल' का अर्थ है कि तरंग की गति अपरिवर्तित है तथा पूरे माध्यम में (सर्वत्र) एक ही है ; रैखिक ध्रुवित (linearly polarized) का अर्थ है कि पूरे माध्यम में विस्थापन की दिशा भी अपरिवर्तित रहती है; तथा विस्थापन का परिमाण केवल समय और तरंग की गति की दिशा में स्थिति का साइन (sinusoidal function ) फलन है। ऐसे तरंग की गति को निम्नलिखित प्रकार से अभिव्यक्त किया जा सकता है- जहाँ p किसी समय t (seconds) पर कण का विस्थापन है। d तरंग-गति की दिशा में इकाई सदिश है, तथा o माध्यम में स्थित कोई सन्दर्भ बिन्दु है। माना u दोलन की दिशा में एक ईकाई-सदिश है (d के लम्बवत)। A तरंग का आयाम है, T इसका आवर्तकाल है, v तरंग की चाल है, φ इस तरंग की o बिन्दु पर कला (फेज) है। ये सभी पैरामीटर वास्तविक हैं और संकेत "•" दो सदिशों के आन्तरिक गुणनफल को अभिव्यक्त करता है। कोई प्रेक्षक यदि किसी नियत बिन्दु p पर देखता है तो उसको उस बिन्दु पर स्थित कण सरल आवर्त गति करते हुए मालूम चलेंगे जिसका आवर्तकाल T सेकेण्ड, और अधिकतम विस्थापन A है।
शीत लहर

शीत लहर बहुत कम तापमान का लहर होता है। यह बहुत ही जल्दी तापमान को 18 °F (−8 °C) तक ठंडा कर देता है।
कबीर खान

कबीर ख़ान एक भारतीय फिल्म निर्देशक हैं।
सिद्धार्थ रॉय कपूर

सिद्धार्थ रॉय कपूर एक भारतीय फिल्म निर्माता और रॉय कपूर फिल्म्स के संस्थापक और सीईओ हैं। वह एक अभूतपूर्व कार्यकाल के लिए द वॉल्ट डिज़नी कंपनी इंडिया के प्रबंध निदेशक और प्रोड्यूसर्स गिल्ड ऑफ़ इंडिया के पूर्व अध्यक्ष थे। लगातार छह सेमेस्टर।
2016 एशिया कप

२०१६ एशिया कप टूर्नामेंट पांच एशियाई टेस्ट खेलने वाले देशों बांग्लादेश, भारत ,पाकिस्तान और श्रीलंका शामिल हैं। दो टीमें क्वालीफाइंग करेंगी। श्रीलंका पिछले टूर्नामेंट की विजेता टीम है।  २०१६ एशिया कप का पहला मैच भारत बनाम बांग्लादेश के बीच ढाका में २४ फ़रवरी को खेला गया जिसमें भारत ने बांग्लादेश को ४५ रनों से हराया। इसका फाइनल मैच ६ मार्च को शेर-ए-बांग्ला राष्ट्रीय क्रिकेट स्टेडियम पर भारत तथा बांग्लादेश के बीच खेला गया जिसमें भारत ने बांग्लादेश को ८ विकेटों से परास्त करके ६वीं बार एशिया कप का खिताब अपने नाम किया।
प्रेम रतन धन पायो

अजीत कुमार बड़जात्याकमल कुमार बड़जात्या प्रेम रतन धन पायो बॉलीवुड में बनी हिन्दी भाषा की एक फिल्म है। इस फिल्म के मुख्य किरदार में सलमान खान और सोनम कपूर हैं। यह फिल्म 12 नवम्बर 2015 को सिनेमाघरों में प्रदर्शित हुई।   युवराज विजय सिंह (सलमान खान) प्रीतमपुर का राजकुमार होता है, जिसे जल्द ही ताज पहना कर वहाँ का राजा बनाया जाने वाला रहता है। उसकी मंगनी राजकुमारी मैथिली (सोनम कपूर) से हो जाती है। लेकिन उसके कठोर और जिद्दीपन के कारण उसे कई परेशानी का सामना करना पड़ता है। उसकी सौतेली बहने अलग स्थान पर रहते हैं। वहीं उसका सौतेला भाई युवराज अजय सिंह (नील नितिन मुकेश) उसे मारकर ताज खुद पहनना चाहता है। चिराग सिंह (अरमान कोहली) उसे गलत राह पर ले जाता है। वह दोनों मिल कर युवराज विजय को मारने की योजना बनाते हैं। लेकिन विजय उससे निकल जाता है। वहीं प्रेम दिलवाले (सलमान खान) जो युवराज विजय के जैसे दिखता है, वह राजकुमारी मैथिली को देख कर उससे मिलने प्रीतमपुर आ जाता है। युवराज अजय और चिराग मिलकर युवराज विजय का अपहरण कर लेते हैं। चिराग यह तय करता है कि वह अजय को धोका देगा, इस लिए वह विजय को छोड़ देता है और उसे अजय और प्रेम के बारे में बता कर भड़का देता है। विजय और अजय में तलवार से लड़ाई होने लगती है और उस समय प्रेम और कन्हैया मिल कर इस पूरे घटना के बारे में जान जाते हैं। चिराग उन्हें गोली मारना चाहता है, लेकिन उसकी मौत हो जाती है | अजय को कर्मों का पछतावा होता है, वहीं विजय अपने परिवार से मिल जाता है। मैथिली प्रेम और विजय के बारे में जान कर चौंक जाती है। प्रेम अपने घर चला जाता है। मैथिली को एहसास होता है कि वह प्रेम से प्यार करती है। पूरा परिवार प्रेम और मैथिली को एक करने के लिए प्रेम के घर चले जाता है और कहानी समाप्त हो जाती है। एक भारतीय समाचार चैनल नवभारत टाइम्स के मुताबिक इस फ़िल्म ने थ्री ईडियट्स का रिकॉर्ड्स तोड़ दिया।  प्रेम रतन धन पायो का संगीत हिमेश रेशमिया ने दिया है और बोल इरशाद कामिल ने लिखे हैं। फिल्म में कुल १० गाने हैं। संजय चौधरी ने फिल्म का पाश्र्व संगीत बनाया है। फिल्म के संगीत अधिकारों का टी-सीरीज़ ने अधिग्रहण किया है। फिल्म का पहला गाना "प्रेम लीला" 7 अक्टूबर 2015 को रिलीज़ किया गया था। फिल्म की पूर्ण संगीत एलबम 10 अक्टूबर 2015 को रिलीज़ की गयी।
करण मल्होत्रा

करण मल्होत्रा एक भारतीय फ़िल्म निर्देशक तथा लेखक हैं। ये मुख्य रूप से अपनी पहली फ़िल्म और दूसरी फिल्म अग्निपथ (2012) और शहंशाह (2026) के लिए जाने जाते हैं।इन्होंने 2012 में "धर्मा प्रोड्कशन" के साथ अपना डायरेक्शनल डेब्यू करने से पहले 10 साल तक सहायक निर्देशक (असिस्टेंट डायरेक्टर) के रूप में हिंदी फ़िल्म इंडस्ट्री में काम किया।
फैंटम (2015 फिल्म)

फैंटम'आतंकवाद निरोधी फ़िल्म है जिसे कबीर खान ने निर्देशित किया है और साजिद नाडियाडवाला ने निर्मित किया है। इसकी मुख्य भूमिका में सैफ अली खान व कैटरीना कैफ़ हैं। फ़िल्म 26/11 के मुंबई हमलों के बाद के घटनाक्रम और वैश्विक आतंकवाद के बारे में है। फ़िल्म की पटकथा मशहूर लेखक हुसैन ज़ैदी के साथ मिलकर लिखी गई है, और उनकी नवनिर्मित पुस्तक मुम्बई अवेंज़र्स पर आधारित है।फ़िल्म को 28 अगस्त 2015 को रिलिज किया गया था। कबीर खान और मशहूर अपराध कथा लेखक हुसैन ज़ैदी ने एक साथ मिलकर कबीर की एक अनाम फ़िल्म के लिये पटकथा लेखन का काम शुरू किया जो 26/11 के मुंबई हमलों के बाद के घटनाक्रम और वैश्विक आतंकवाद पर आधारित होनी थी।फ़िल्म की पटकथा हुसैन की किताब मुम्बई अवेंज़र्स जो कि तब बाज़ार में नहीं आई थी पर आधारित है। सैफ़ अली खान और कैटरीना कैफ़ को जासूसों के रूप में मुख्य किरदारों में लिया गया है। फ़िल्म का नाम पहले डैनियल खान रखा गया था लेकिन बाद में फैंटम रख दिया गया। मिड डे की एक खबर के अनुसार सैफ़ और कैट्रीना ने इस फ़िल्म के लिये कुर्दिश भाषा और अरबी भाषा सीखी है। कहानी का फ़िल्मांकन अक्टूबर 2013 में बेरूत, लेबनान में शुरू हुआ। लगभग 10% दृश्य लेबनान में फिल्माए गये। लेबनान के बेरूत नगर क्षेत्र, सीरिया के खंडाक अल-ग्मीक और क्फ़ार्देबियन की पहाड़ियों में इसका फ़िल्मांकन हुआ।  फ़िल्मांकन के लिये एक सीरियाई शरणार्थी शिविर की आवश्यकता थी जिसमें लगभग 400 स्थानीय नागरिकों ने विद्रोहियों का काम किया। फ़िल्म का यह सेट दिखने में इतना वास्तविक लग रहा था कि बहुत से स्थानीय लोगों ने इसे असली विद्रोहियों का असली शिविर समझ लिया था और शिकायत के फलस्वरूप लेबनान की सेना ने विमानों के ज़रिये शिविर के चक्कर लगाने शुरू कर दिये। हालांकि पहले ही दिन यह गलतफ़हमी दूर हो गई।कुछ ही समय पहले देश में हुए राजनीतिक उठापटक की वजह से निर्माताओं व कार्यकर्ताओं को पूरी सुरक्षा प्रदान की गई थी।  फ़िल्मांकन के कुछ ही दिन शुरू हुए थे कि दो स्थानीय कलाकार सेट पर एक कार दुर्घटना में घायल हो गये। फ़िल्मांकन के लिये तुर्की को भी चुना गया था।जनवरी, 2014 में फ़िल्मांकन जम्मू और कश्मीर के गुलमर्ग और मलेरकोटला में भी किया गया।  अगस्त 2014 में फ़िल्माकन लंदन इंग्लैंड और कनाडा के वैंकूवर में किया गया। सितम्बर 2014 में फ़िल्मांकन का आखिरी हिस्सा मुंबई के गेटवे ऑफ इंडिया और गोरेगाँव के फ़िल्मिस्तान में पूरा हुआ। कैटरीना कैफ़ और सैफ अली खान ने अधिकतर एक्शन दृश्य स्वंय किये हैं और इन दृश्यों में इनके हमशक्लों का इस्तेमाल नहीं हुआ है। फ़िल्म का संगीत प्रीतम ने दिया है और गीत अमिताभ भट्टाचार्य तथा कौसर मुनीर ने लिखे हैं।। जबकि टी-सीरीज़ के पास संगीत अभिकेखन का अधिकार है।
राजनारायण

राजनारायण (संवत १८७७ -- १९८६ ई) भारत के एक राजनेता थे जिन्होने इंदिरा गांधी को रायबरेली से हराया था। उन्हें 'लोकबन्धु' कहा जाता है। राजनारायण का जन्म संवत १९७७ विक्रमी में कार्तिक अक्षय नवमी के दिन वाराणसी जिले के मोतीकोट गंगापुर नामक गाँव के एक धनी भूमिहार ब्राह्मण परिवार में हुआ था। श्री अनन्त प्रताप सिंह उनके पिता थे। उन्होने अपनी उच्च शिक्षा बनारस हिन्दू विश्वविद्यालय से प्राप्त की (M.A. तथा LL.B)
आदिप्ररूप द्रुत प्रजनक रिएक्टर

आदिप्ररूप द्रुत प्रजनक रिएक्टर (Prototype Fast Breeder Reactor (PFBR)) भारत द्वारा निर्मित किया जा रहा एक फास्ट् ब्रीडर रिएक्टर है जो कलपक्कम स्थित मद्रास परमाणु ऊर्जा संयंत्र में निर्मित हो रहा है। इसकी क्षमता 500MWe (५०० मेगावाट विद्युत) है। इंदिरा गांधी परमाणु अनुसंधान केन्द्र ने इसकी डिजाइन की है। सितम्बर २०१५ में इसके क्रिटिकल होने की सम्भावना है।
द्रुत प्रजनक परीक्षण रिएक्टर

द्रुत प्रजनक परीक्षण रिएक्टर (Fast Breeder Test Reactor (FBTR)) भारत के कलपक्कम में स्थित एक प्रजनक रिएक्टर है। इंदिरा गांधी परमाणु अनुसंधान केन्द्र, कलपक्कम तथा भाभा परमाणु अनुसंधान केन्द्र, मुम्बई ने मिलकर इसका डिजाइन तथा निर्माण किया और इसका प्रचाल्न कर रहे हैं। कलपक्कम में ५०० मेगावाट प्रोटोटाइप फास्ट ब्रीडर रिएक्टर सितम्बर २०१६ में तैयार हो जायेगा| जिसमें बतौर ईंधन प्लूटोनियम-यूरेनियम काम आता है और सोडियम शीतलक के रूप में प्रयुक्त होता है|
जम्मू और कश्मीर में मानवाधिकार हनन

जम्मू और कश्मीर में मानवाधिकार हनन एक बहुत अहम मामला है जिसमें कश्मीरी पंडित लोग या कश्मीर में रहने वाले पंडितों कि सामूहिक हत्या, जबरन गायब, बलात्कार, यातना, बाल सैनिक प्रयोग, राजनीतिक दमन, अभिव्यक्ति स्वतंत्रता का दमन किये जाते हैं। भारतीय केंद्रीय रिज़र्व पुलिस बल और सीमा सुरक्षा पर यह आरोप लगाया हुआ है कि वे गंभीर रूप से कश्मीर में मानवाधिकार हनन कर रहे हैं। यह आरोप को विभिन्न भारतीय सेनाएँ और अन्य अर्धसैनिक समूहों पर भी लगाया हुआ है। मानवाधिकार हनन के कारण से कश्मीर में विभिन्न उग्रवादी स्वतंत्रता संगठन जन्मे हुए हैं।
विलियम वाकर ऐटकिंसन

विलियम वाकर ऐटकिंसन (William Walker Atkinson ; 5 दिसम्बर, 1862 – 22 नवम्बर, 1932) एक एटोर्नी, व्यापारी, प्रकाशक और लेखक थे। वे अमेरिका के (नवीन विचार आन्दोलन ('न्यू थॉट मूवमेन्ट') के अग्रदूत भी थे। उन्होने 'योगी रामचारक' (Yogi Ramacharaka) तथा थेरॉ क्यू दुमॉत (Theron Q. Dumont) के छद्मनामों से भी खूब लेखन किया। उन्होने १०० से अधिक पुस्तकों की रचना की जो उनके जीवन के अन्तिम ३० वर्षों में रची गयीं।
त्रिक

मानव शरीररचना के सन्दर्भ में त्रिक या त्रिकास्थि (sacrum / सेक्रम), रीढ़ के आधार पर स्थित एक बड़ी, त्रिकोणीय अस्थि है जो 18 और 30 के बीच त्रिक कशेरुक S1 से S5 के जुड़ने से बनती है।
प्रफुल्ल बिदवई

प्रफुल्ल बिदवई (१९४९ – २३ जून २०१५) भारतीय पत्रकार, मानवाधिकार कार्यकर्ता और समाज विज्ञानी थे। वो मुख्यतः पर्यावरण, वैश्विक न्याय और शांति विषयों पर लेखन का कार्य करते थे। उनका जन्म सन् १९४९ में हुआ था। उन्होंने भरतीय प्रौद्योगिकी संस्थान, बॉम्बे से विज्ञान और प्रौद्योगिकी, दर्शनशास्त्र और अर्थशास्त्र की पढ़ाई की। २३ जून २०१५ को दिल का दौरा पड़ने से उनका निधन हो गया।